
Относно: Природен парк „Беласица“

УВАЖАЕМА ГОСПОЖО ЗАНЕВА-ДИМИТРОВА,
	В Агенцията по геодезия, картография и кадастър е постъпило Ваше писмо, регистрирано с №05-269/30.07.2026 г., с което е изискано становище от службата по геодезия, картография и кадастър – Благоевград във връзка с постъпил сигнал от г-жа Вера Стаевска, в качеството ѝ на председател на Управителния съвет на Сдружение за изследователски практики, инициатива „Зелени закони“. Съгласно изложеното в сигнала, предмет на проверка са данните за вида на собствеността за поземлени имоти с идентификатори 37349.800.384, 87134.90.270, 65293.67.8, 37989.90.542, 37989.90.382, 03294.200.810 и 56126.43.37, записани в кадастралния регистър на недвижимите имоти. 
	За данните в кадастралната карта и кадастралните регистри за поземлени имоти 37349.800.384, 87134.90.270, 65293.67.8, 37989.90.542, 37989.90.382, 03294.200.810 и 56126.43.37, за възникването им и основанията, на които са изменени (заявления и документи), е предоставено становище от СГКК – Благоевград, съдържащо същата информация, която е предоставена и в отговора на министъра на регионалното развитие и благоустройството по поставен въпрос от н.п. Иван Белчев (№51-554-06- 4015/22.12.2025 г.). Отговорът на министъра на регионалното развитие и благоустройството, регистриран в Народното събрание с №51-554-06-4015/08.01.2026 г., е приложен към сигнала на Сдружението за изследователски практики, инициатива „Зелени закони“, постъпил в Министерството на регионалното развитие и благоустройството. Към настоящия момент няма постъпили нови данни или документи, които да представляват основание за изменение на данните в кадастралната карта и кадастралните регистри за посочените по-горе поземлени имоти.
	Във връзка с искането в сигнала от Сдружението за изследователски практики, инициатива „Зелени закони“, за „възстановяване на публичния характер на собствеността на поземлени имоти 37349.800.384, 87134.90.270, 65293.67.8, 37989.90.542, 37989.90.382, 03294.200.810 и 56126.43.37“, следва да се има предвид че записаните данни за вида на собствеността в кадастралния регистър на недвижимите имоти имат констативен характер – кадастърът отразява, а не създава или изменя данни за правото на собственост. Агенцията по геодезия, картография и кадастър записва данните за правото на собственост и другите вещни права, и вида на собствеността, въз основа на съдържанието и правното действие на предоставените ѝ документи за собственост. 
	Съгласно становището от областния управител на област Благоевград (техен №62-00-21(3)/18.08.2026 г.) по сигнала от Сдружението за изследователски практики, инициатива „Зелени закони“, са предприети действия по издаване на актове за публична държавна собственост за поземлени имоти 37349.800.384, 87134.90.270, 65293.67.8, 37989.90.382 и 56126.43.37. След постъпване на данните по реда на чл. 86, ал. 1 от ЗКИР или §5, ал. 2 от ПЗР на ЗКИР ще бъдат извършени изменения в кадастралния регистър на недвижимите имоти за вида на собствеността и данните за собствениците, и актовете, от които те черпят правата си, върху цитираните имоти.
[bookmark: _GoBack]	За поземлени имоти 37989.90.542 и 03294.200.810, за които съгласно записаните данни за собствеността в кадастралния регистър на недвижимите имоти, адресати на поставените въпроси са Министерството на вътрешните работи и Министерството на земеделието и храните, към момента на изготвяне на настоящия отговор няма постъпили становища. След постъпване на данни и документи, обосноваващи промяна на данните за собствеността за поземлени имоти 37989.90.542 и 03294.200.810, ще бъдат извършени съответните промени в кадастралния регистър на недвижимите имоти.

